stanford-oval/wikipedia huggingface dataset:
אוניברסליות (תורת הקטגוריות)
הגדרה פורמלית

יהיו  C,D קטגוריות נתונות. יהי  U:D\to C פונקטור ו- X אובייקט של  C.
מורפיזם התחלתי מ- X ל- U הוא זוג  (A,\phi ) כאשר  A אובייקט של  D ו- \phi :X\to U(A) מורפיזם ב- C, כך שמתקיימת תכונת ההתחלתיות: לכל אובייקט  Y ב- D ולכל מורפיזם  f:X\to U(Y) קיים ויחיד מורפיזם  g:A\to Y כך ש- U(g)\circ \phi =f, כלומר הדיאגרמה הבאה מתחלפת:
בדומה, מורפיזם סופי הוא מורפיזם דואלי לקודם: זהו אובייקט סופי מ- U ל- X, כלומר זוג  (A,\phi ) כאשר  A אובייקט של  D ו- \phi :U(A)\to X מורפיזם ב- C, כך שמתקיימת התכונת הסופיות: לכל אובייקט  Y ב- D ולכל מורפיזם  f:U(Y)\to X קיים ויחיד מורפיזם  g:Y\to A כך ש- \phi \circ U(g)=f, כלומר:
מורפיזם אוניברסלי הוא בהגדרה אחת משתי הבניות לעיל, ואוניברסליות היא אחת מהתכונות (ההתחלתית או הסופית) בהתאם. בהתאם לדואליות של המונחים, ניתן להגדיר רק אחד מהם, והשני נובע ישירות על ידי החלפת כיווני החצים.
קיום ויחידות

אם קיים אובייקט אוניברסלי, אז הוא יחיד עד כדי איזומורפיזם. זאת משום שאם A,B אוניברסליים אז יש מורפיזם יחיד מ-A ל-B, ומורפיזם יחיד מ-B ל-A, שהרכבתם (שהיא מורפיזם מ-A ל-A) מוכרחה להיות הזהות. עם זאת, לא בכל קטגוריה קיים אובייקט אוניברסלי.
דוגמאות

מכפלה חופשית היא דוגמה לבנייה אוניברסלית בתורת החבורות, המגדירה באופן מלא את כל ההעתקות משתי חבורות נתונות לחבורה נוספת. בדומה, מכפלת היתוך היא בנייה מעט משוכללת יותר, העונה על בעיה שימושית גם בטופולוגיה אלגברית במשפט ואן קמפן.
מכפלת חוגים היא בעלת תכונה אוניברסלית הקובעת את המיפויים מאוסף חוגים בעזרת מכפלתם. מכפלה טנזורית של אלגברות (מעל שדה) היא האלגברה הכללית ביותר המהווה תמונה של אלגברת המכפלה הקובעת את ההעתקות מהמכפלה לאלגברה אחרת.
אלגברת קליפורד היא האלגברה הכללית ביותר בה העלאה בריבוע שקולה להפעלת תבנית ריבועית.
ראו גם

מכפלה (תורת הקטגוריות)
אובייקט התחלתי ואובייקט סופי
אובייקט חופשי (תורת הקטגוריות) (אנ')
אליגיוס הקדוש

| --- | --- |

אליגיוס הקדוש בבית המלאכה שלו, ציור של פטרוס כריסטוס מ-1449
 לידה:  11 ביוני 588 Chaptelat, האימפריה הפרנקית 
 פטירה:  1 בדצמבר 660 (בגיל 72) נואיון, נויסטריה, האימפריה הפרנקית 
 חג:  1 בדצמבר 
 
אליגיוס הקדוש (צרפתית: Éloi de Noyon, נולד בין 588 ל-590 – מת ב-1 בדצמבר 659 או 660) הוא קדוש נוצרי. אליגיוס הוא הקדוש המגן של הצורפים ושל עובדים אחרים עם מתכות, כמו גם של REME (כוח מהנדסי החשמל והמכניקה המלכותי של הצבא הבריטי). הוא ידוע גם כפטרונם של הסוסים ושל העובדים עם סוסים. אליגיוס היה היועץ הראשי של דגוברט הראשון, שהיה מלך מרובינגי בפרנקיה. לאחר מותו של המלך, מונה אליגיוס למשרת הבישוף של נואיון (Noyon), אותה מילא בשנים 640–661. בשני העשורים הללו עסק במסע להמרת דתם של תושבי פלנדריה הפגנים.
בנה את המקדש הראשון (לא קיים כיום) בבזיליקת סן-דני. שרידיו קבורים בקתדרלת נואיון. יום חגו הוא ה-1 בדצמבר.
איב מת'סון

| --- | --- |
אין תמונה חופשית
 לידה:  מרץ 1960 (בת 64) האמרסמית', הממלכה המאוחדת 
 מדינה:  הממלכה המאוחדת 
 בן או בת זוג:  פיל דייוויס (2002–?) 
 פרופיל ב-IMDb
 
איב אליזבת מת'סון (באנגלית: Eve Elisabeth Matheson; נולדה במרץ 1960) היא שחקנית אנגלייה.
ביוגרפיה

מת'סון נולדה בהאמרסמית' שבלונדון.
היא מוכרת בעיקר מהופעתה בתפקיד זואי אנג'ל בסדרה הקומית "מאי עד דצמבר" ובתפקיד בקי שארפ בעיבוד של ה-BBC לרומן "יריד ההבלים" מאת תאקרי. מת'סון עזבה את הסיטקום "מאי עד דצמבר" אחרי שתי עונות כדי לקדם את קריירת המשחק בתיאטרון. בשנים 2005 ו-2006 שיחקה בתפקיד גברת מילקוט במחזה "קוראם בוי" מאת הלן אדמונדסון בהפקת התיאטרון המלכותי הלאומי.
ביוגרפיה > חיים אישיים

מת'סון נשואה לשחקן פיל דייוויס. ב-2002 נולדה בתם איימי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | ג'יין אייר | Jane Eyre | לאה |  |
| 1987 | יריד ההבלים | Vanity Fair | בקי שארפ | סדרת טלוויזיה |
| 1989–1990 | מאי עד דצמבר | May to December | זואי אנג'ל | סדרת טלוויזיה |
| 1993 | לאבג'וי | Lovejoy |  | בפרק "Three Men and a Brittle Lady" |
| 1998 | מייזי ריין | Maisie Raine |  | בפרק "Getting to Be a Habit" |
| 1999 |  | The Ambassador |  | בפרק "Vacant Possession" בפרק "Getting Away With Murder" |
| 2000 |  | Losing It | אמו של ג'וד | סרט טלוויזיה |
| 2000 | רופאים | Doctors | מגי הארט | בפרק "Relinquishment" |
| 2001 | הולבי סיטי | Holby City | קארה ווקר | בפרק "I'm Not in Love" |
| 2005 | בטהובן | Beethoven | ננט סטרייכר | בפרק "Faith and Fury" |
| 2005 | יריחו | Jericho | ריטה הארווי | סדרת טלוויזיה |
| 2005/2007 |  | The Thick of It | קלייר בלנטיין | בפרק "Spinners and Losers" |
| 2007 |  | Gilgamesh by Drama on 3 | ליידי נינסון |  |
| 2008 |  | The Bill | הלן הרווי | בפרק "Pay Back" |
| 2009 | הולבי סיטי | Holby City | קארן גסט | בפרק "Seeing Other People" |
| 2011 | הולבי סיטי | Holby City | ג'ין דיפרייס | בפרק "My Hero" |
| 2014 | תקראו למיילדת | Call the Midwife |  | סדרת טלוויזיה (פרק אחד) |
| 2015 | עדות אילמת | Silent Witness | ג'יין גרנר | בפרק "Falling Angels" |
| 2022 | השפעה | Persuasion | גברת מאסגרוב | סרט קולנוע |
הערות שוליים

↑  Ms Eve Elisabeth Matheson company-director-check.co.uk. Retrieved 30 March 2012.
↑  Pillars of the Community At the National Theatre, 25 August, 2005
↑  BBC profile
| --- | --- |
בקרת זהויות :  BnF: cb157435109 (data)  ISNI: 0000 0003 7207 0019  VIAF: 44632005   WorldCat (עם VIAF): 44632005
אוקסנה סלחמטייבה

| --- | --- |

 לידה:  13 בינואר 2003 (בת 21) Kamenka, רוסיה 
 מדינה:  רוסיה 
 סה"כ פרסים שצברה:  418,563 דולר אמריקאי 
 יחידים
 מאזן קריירה:  155–79 
 זוגות
 מאזן קריירה:  65–29 
 
אוקסנה אולגובנה סלחמטייבה (ברוסית: Оксана Селехметьева; נולדה ב-13 בינואר 2003) היא טניסאית רוסייה. דירוג WTA הגבוה ביותר שלה היה מקום 668 ב-24 ביוני 2019. היא זכתה באליפות ארצות הברית הפתוחה 2019 בקטגוריית זוגות נערות (לצד קמילה ברטונה מלטביה) והגיעה לגמר טורניר הזוגות של ווימבלדון 2019. וניצחה בגמר אליפות צרפת הפתוחה 2021 בתחרות זוגות לנערות (לצד אלכס אאלה מפיליפינים).
בשנת 2020 היא לראשונה ניצחה בתחרות דירוג WTA כאשר ניצחה בתחרות זוגות נשים. בפברואר 2021 היא לראשונה ניצחה בתחרות לנשים בסבב דירוג WTA. באותה שנה היא ניצחה במספר תחרויות לזוגות נשים כולל תחרות באיים הקנריים עבורה זכתה בפרס של 60 אלף $ ביחד עם אלינה אוונסיאן.
בתחרויות גראנד סלאם סלחמטייבה הצליחה להגיע לסיבוב הראשון באליפות צרפת הפתוחה בשנת 2022 ואליפות אוסטרליה הפתוחה בשנת 2023.
הערות שוליים

↑  "Raleigh teen tennis player Abigail Forbes wins at Wimbledon". ABC11 Raleigh-Durham. 15 ביולי 2019. {{cite web}}:  (עזרה)
↑  Русский акцент Roland Garros: Селехметьева в четвертьфинале,‏ vesti.ru
ערך זה הוא קצרמרבנושא ספורטאים ובנושא רוסים. אתם מוזמנים לתרום לוויקיפדיה ו.
אלן פרידמן

| --- | --- |

 לידה:  1945 ניו ג'רזי, ארצות הברית
 פטירה:  26 באפריל 2017 (בגיל 72 בערך)
 גובה:  1.93 מטר
 מכללה:  אוניברסיטת סיטון הול
 קבוצות כשחקן
 1971-1969  1971 - 1972 1975-1972 1976-1975 1977-1976:  הפועל חיפה הפועל אשדות\אפיקים הפועל ירושלים בית"ר ירושלים הפועל ירושלים
 הישגים כשחקן
 חמישיית העונה - עונת 1969/1970
אלן פרידמן (באנגלית: Allen Friedman; ‏1945 – 26 באפריל 2017) היה כדורסלן אמריקאי-ישראלי, בגובה 1.93 מטר, ששיחק בהפועל חיפה, הפועל ירושלים, בית"ר ירושלים ונבחרת ישראל.
ביוגרפיה

אלן פרידמן נולד בניו ג'רזי למשפחה יהודית אמריקאית. שירת בצבא ארצות הברית במשך שנתיים, למד באוניברסיטת סיטון הול (אנ'), ושיחק בנבחרת הכדורסל של האוניברסיטה יחד עם סטיב קפלן. בהמשך שיחק בקבוצה צבאית אמריקאית.
פרידמן הגיע לישראל לאחר שפגש סטודנט ישראלי בסוכנות היהודית, שחיפש כדורסלן יהודי אמריקאי, שיבוא לשחק בישראל במקום מולי אבישר, שנסע אז לשחק במכללה בארצות הברית. ב-27 ביוני 1969 נחת פרידמן בישראל, והיה לזר הראשון בתולדות הפועל חיפה. באותה עת, שיחקה הקבוצה במגרש הפתוח ברחוב אלכסנדר זייד בעיר. פרידמן החליף את אבישר, וקיבל את מספר החולצה שלו - 5.
בעונתו הראשונה של פרידמן, סיימה הקבוצה במקום העשירי בטבלה, וניצלה מירידת ליגה כאשר הקדימה את שתי היורדות הפועל בית אלפא והפועל ירושלים בהפרש סלים בלבד. פרידמן סיים את העונה בממוצע של 23.5 נקודות למשחק. באותה עונה נבחר לחמישיית העונה.
בעונה הבאה, עונת 1970/1971 הפך פרידמן לאחד מכוכבי הקבוצה. הפועל חיפה סיימה במקום השישי ופרידמן קלע 15.4 נקודות למשחק. בתום העונה, בחרה הקבוצה שלא להאריך את חוזהו של פרידמן, והוא עבר לשחק בהפועל אשדות -אפיקים מהליגה הארצית (הליגה השנייה) כמאמן/שחקן. בתום עונה אחת עלתה הקבוצה לליגה הלאומית.
לאחר שמאמן נבחרת ישראל דויל פאראק צפה במשחק מול טבעון בו קלע פרידמן 53 נקודות - הזמין אותו לנבחרת. בנבחרת שיחק עם טל ברודי, איתמר מרזל, מיכה שוורץ, חנן קרן ובועז ינאי. בשנת 1972 הופיע במדי הנבחרת בטורניר הקדם-אולימפי באאוגסבורג. הנבחרת סיימה במאזן של 3–5, והייתה קרובה לעליה אך לא עלתה, ולכן לא הייתה חלק ממשלחת ישראל לאולימפיאדת מינכן, שהייתה קורבן לטבח הספורטאים באולימפיאדת מינכן.
בעונת 1972/1973 עבר להפועל ירושלים, העולה החדשה לליגה הלאומית, תחת המאמן החדש רלף קליין. הקבוצה השיגה את הישג השיא בתולדותיה - מקום השלישי בליגה עם מאזן 8–14. ההרכב החדש בוסס בעיקר על שחקני החיזוק מארצות הברית, כאשר בנוסף לפרידמן שיחקו בקבוצה לי טראס, ג'רי פישר ומייק לין. בעקבות ההישג זכתה הפועל למקום בגביע קוראץ' לעונת 1973/74, אבל מלחמת יום הכיפורים שפרצה באותה שנה הביאה לביטול השתתפותה של הקבוצה במפעל.
ביולי 1973 גויס פרידמן למסלול מקוצר של 3 חודשי שירות בצה"ל, זאת כיוון ששירת שנתיים בצבא ארצות הברית. פרידמן היה אמור להשתחרר באוקטובר 1973, אך עקב מלחמת יום הכיפורים, הוארך השירות הצבאי שלו בחצי שנה נוספת. במהלך המלחמה, שירת פרידמן ביחידה מרגמות ברמת הגולן.
קבוצתו של פרידמן, הפועל ירושלים, לא הצליחה בשתי העונות הבאות לשחזר את הישגה, וסיימה במקום ה-10 בטבלה, כאשר פרידמן רשם ממוצעים של 21 ו-9.7 נקודות בהתאמה.
בעונת עונת 1975/1976 עבר פרידמן לשחק בבית"ר ירושלים. בתום העונה התרסקה הקבוצה וירדה לליגה השנייה (ומאז לא חזרה), כאשר פרידמן קלע בממוצע של 14.3 נקודות למשחק. עונה לאחר מכן, בעונת 1976/1977 חזר פרידמן להפועל ירושלים. הקבוצה סיימה את העונה במקום האחרון עם ניצחון אחד ו-19 הפסדים ונשרה גם היא לליגה הלאומית. ביוני 1977 עבר לשחק בהפועל ניר עוז מהליגה השלישית, ולמעשה לא חזר לשחק עוד בליגה הבכירה.
סך הכל שיחק פרידמן 7 עונות בליגה הבכירה, בהן השתתף ב-145 משחקים וקלע בממוצע של 16.5 נקודות למשחק. בנבחרת ישראל קלע פרידמן 7 נקודות ב-8 הופעות בינלאומיות, והשתתף בטורניר הקדם-אולימפי 1972.
לאחר הפרישה שיחק ואימן בליגות נמוכות עד שבשנת 1980 עזב את ישראל וחזר לארצות הברית. בהמשך עבד כאיש מכירות עד שיצא לגמלאות בשנת 2003.
ב-26 באפריל 2017 הלך פרידמן לעולמו בארצות הברית.
הערות שוליים

↑  כדורסלן מארצות־הברית הצטרף להפועל חיפה, מעריב, 29 ביו 1969
1 2 3  "הפועל חיפה הגשימה לי חלום", אתר אוהדי הפועל חיפה
↑  האמריקני פרידמן הצטרף לקבוצת אשדות/אפיקים מעריב, 11 באוגוסט 1971
↑  הפועל ירושלים, תולדות המועדון
↑  ליגה לאומית גברים – סיכום עונת 1976/1977, אתר ספסל
↑  הפועל תל אביב ניהלה מוי מ עם דוידסקו מעריב, 19 ביוני 1977
↑  אלן פרידמן הלך לעולמו בגיל 72, אתר מנהלת הליגה בכדורסל
אברהם שטוקהמר

| --- | --- |

 לידה:  1892 הרוביישוב, פולין
 פטירה:  1942 (בגיל 50 בערך)
 מוקד פעילות:  פולין
 תקופת הפעילות:  עד ל-1942
 סוג קול:  טנור לירי
אברהם שטוקהמר (1892–1942) (ביידיש: אברהם שטאקהאמער; בפולנית: Abraham Sztokhamer) היה חזן ומוזיקאי יהודי. אביו של החזן ישראל שטוקהמר.
קורות חייו

שטוקהמר נולד בעיר הרוביישוב שבמחוז לובלין, בפולין, לאביו יששכר זבולון, בן למשפחת רבנים, לויים. צאצא לשל"ה הקדוש.
קורות חייו > תחילת דרכו בחזנות

בילדותו ניחן שטוקהמר בקול סופרן. כשמשפחתו עברה לברדיצ'ב, התגלה על ידי החזן המלחין והמנצח, ניסי בלזר (ספיבק) שהיה ידידו של אביו: בלזר ששמע במקרה את הילד שטוקהמר שר להנאתו מחוץ לבית-הכנסת, הזמינו לביתו, בחן אותו והתרשם מאוד מאיכות קולו ומשמיעתו המוזיקלית. בלזר חזה לילד עתיד כחזן גדול, וביקש ללמדו ולצרפו למקהלתו. תחילה, אביו של שטוקהמר הביע סירוב לדבר, מחשש שחינוכו הדתי של בנו היחיד "יתקלקל" במקהלה, אך בלזר שהיה ירא-שמיים, מלומד ו"ש"ץ הגון", הבטיחו שילמד את הילד תורה בעצמו וידאג לחינוכו. בלזר לקח את שטוקהמר הצעיר כתלמיד תחת חסותו (אף היו ישנים באותו חדר מגורים, בזמן מסעות המקהלה).
שטוקהמר היה סולן סופרן במקהלה, בה שרו ולמדו עימו גם ידידיו החזנים מרדכי הרשמן, שלמה הרשמן, ופיני ספקטור שגם היה מנצח במקהלה. אצל בלזר למד שטוקהמר חזנות, שירה וסולפג', ושם גם ספג את אהבתו לשירה הפולקלורית האוקראינית והרוסית והיצירות הקלאסיות. לאחר מותו של בלזר, המשיך שטוקהמר לשיר במקהלה, בניצוחו של החזן מאיר פיסאק. שטוקהמר עמד בקשרי ידידות גם עם החזנים פנחס מינקובסקי, בכמן, סירוטה ויעקב ודוד קוסביצקי. בזמן שהתחלף קולו, חזר שטוקהמר מברדיצ'ב לעיר הולדתו הרוביישוב וכשהיה בן 17 ניצח על מקהלת הנוער היהודי בעיר.
קורות חייו > פעילותו בחזנות ובמוזיקה

שטוקהמר חונן בקול טנור לירי צלול, שר וכתב יצירות חזניות. כחזן כישרוני הוצע לו מספר פעמים (בין השאר על ידי חברו החזן שלמה הרשמן) לנסוע לשמש כחזן בלונדון ובארצות הברית, כמו יתר חבריו החזנים מהמקהלה בה שר בילדותו בברדיצ'ב. אך הוריו של שטוקהמר שהיו משפחה דתית אדוקה, סירבו לדבר, מחשש "שיתקלקל". בגיל 19 חותן עם חנה לבית ליכטנברג.
בהרוביישוב הצטרף לשטיבל חסידי טריסק ונהג להתפלל ולשיר את יצירות ניסי בלזר ויצירות חזניות נוספות (מעובדות למקהלה ולסולו). שטוקהמר, שהיה כותב תווים משמיעה, העלה על הכתב ניגונים חסידיים, לרבות את ניגוני חסידות טריסק, יחד עם יצירות חזנות ושירי-עם רבים, אשר את תוויהם שלח לתיעוד במכון ייוו"א שבווילנה.
את בנו, ישראל שטוקהמר, לימד תווים ושירה. משך 4 שנים הופיע עם בנו (שהופיע כילד פלא "וואנדערקינד" בקול סופרן) בתפילות וקונצרטים בכל עיירות מחוז ווהלין וגליציה (שומסק, קוזדבולוב, קרמניץ, אוסטרוה, מנייביץ', טרנוב, טרנופול, סטנסיסלבוב ועוד). את תווי הנגינה לליווי הקונצרטים בפסנתר וכלים נוספים כתב שטוקהמר בעצמו.
בימים הנוראים ב-1929 הופיעו שטוקהמר ובנו במקהלתו של החזן והמלחין זישע הערער בלבוב. ב-1930 שרו במקהלה של יעקב ודוד קוסביצקי בבית-הכנסת שינוחה ברחוב סיקטוסקה בלבוב, בימים-הנוראים.
ב-1930 קיבל שטוקהמר את משרת חזן העיירה טלומץ' שבגליציה פולין (כיום באוקראינה), ולשם עבר עם משפחתו. נוסף להיותו חזן, היה גם בעל תוקע מוכשר. בטלומץ' הקים שטוקהמר מקהלה שהופיעה בניצוחו בחגים בבית-הכנסת. שטוקהמר הכין גם את המקהלות למופעים חגיגיים וממלכתיים/ממשלתיים בעיר, וראש העיר נהג לבקר בבית הכנסת לעיתים מזומנות כדי להאזין לחזן ולמקהלתו.
למרות הצעות חוזרות לשמש כחזן בבתי-כנסת בעיירות גדולות יותר, בחר להישאר עם קהילתו באווירה הבייתית-משפחתית של אנשי טלומץ'. כשהוצע לו לנצח על מקהלת הטמפל הרפורמי (בית-כנסת רפורמי) בטרנופול, הוא סירב ושמר על אמונתו הדתית.
שטוקהמר נחשב מוזיקאי מחונן ומלומד גם במוזיקה הכללית: תואר כי היה יכול לערוך, באופן מיידי, עיבוד מקהלתי לכל ניגון ששמע ולהתאימו למקהלה ב-4 קולות. בתפילתו שילב לחנים ותמות ממוזיקה קלאסית ואופראית, ובנוסף לרפרטואר שלו שכלל יצירות חזנות, פולקלור ומאות שירי-עם יהודיים, לא הייתה זרה לו גם המוזיקה הקלאסית הרוסית. על אף אדיקותו הדתית, לא נרתע מללמד סוליסט של הכנסייה הקתולית מטלומץ', תווים וסולפג', לרבות את צלילי "אווה מריה".
שטוקהמר תואר בכתובים כאהוב ומקובל בקהילתו, צנוע ומכניס אורחים; סביב פרוץ מלחמת העולם השנייה נהג לארח פליטים מגרמניה בביתו, ומסופר שאף הלין אותם במיטתו כשהוא עצמו ישן על הארץ.
קורות חייו > בתקופת השואה

ב-1942 גורש מטלומץ' לגטו סטניסלבוב, שם נרצח יחד עם אלף היהודים הראשונים שהוצאו להורג. עד ראייה תיאר שתפסו את שטוקהמר בזקנו, ורצחוהו ליד טחנת הקמח זייבלד. אשתו ובנותיו נספו גם כן.
ממשפחתו שרדו שניים מילדיו, אשר עלו לישראל בשנות ה-50'; החזן ישראל שטוקהמר ורבקה (רגינה) ברודינגר ששירתה כאחות בצבא האדום בזמן המלחמה.
לקריאה נוספת

חגי אפרתי, חזנים, מנצחים ומלחינים: אישים בעולם החזנות, ירושלים: טקסט רץ הוצאה לאור, כרך ב, 2021, עמודים 270–271
הערות שוליים

↑  ברוך קפלינסקי, פנקס הרוביישוב, ארגון יוצאי הרוביישוב בישראל ובארצות-הברית, עמודים 330,575-579, תשכ"ב 1962, תל אביב
1 2 3  צבי עינת, שורשים שלנו, לזכר קדושי הרובישוב, ארגון קדושי הרוביישוב בישראל, חלק שני, עמ' 128–130, דפוס אבי, סיוון תשנ"ב, יוני 1992
↑  ארגון יוצאי טלומץ' בישראל, ספר עדות וזיכרון עיירת טלומץ', עמוד 74, דפוס "אור" בע"מ, תל אביב, תשל"ו 1976
↑  Regina Brudinger במסגרת פרויקט מחקר על יהודים בצבא האדום, 1941-1945, באתר יד ושם (באנגלית).
סיפורה יצא לאור גם בספרה האוטוביוגרפי "יומן במלחמה: יומנה של אחות בשירות הצבא האדום במלחמת העולם השנייה", הוצאת הקיבוץ המאוחד, 1990.
תווים של "אדם יסודו מעפר", בכתב ידו של החזן אברהם שטוקהמר, 1929~
בתמונה (מימין לשמאל): אברהם שטוקהמר ובנו ישראל שטוקהמר. צולם בלבוב, פולין, שנת 1926~
אליגטורים (תת-משפחה)

| אליגטורים |
| --- | --- |
 אליגטור אמריקני במנוחה בפלורידה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
משפחה:: אליגטוריים
תת־משפחה:: אליגטורים
שם מדעי
 Alligatorinae ‏גריי, 1844

שלד של Hassiacosuchus
אליגטורים (שם מדעי: Alligatorinae) היא תת-משפחה של זוחלים ממשפחת האליגטוריים, בה נכללו בעבר סוגים רבים אך כיום היא כוללת רק שני מינים: אליגטור אמריקאי ואליגטור סיני, שניהם מהסוג אליגטור (Alligator). זוהי תת-המשפחה השנייה באליגטוריים, לצד הקיימנים החיים רק באמריקה הדרומית.
האליגטורים הם תנינאי מים מתוקים כמעט לגמרי החיים במימי הביצות והנהרות של דרום ארצות הברית ונהר היאנגצה שבמזרח סין. בעבר היו מינים שחיו באזורים נוספים. הם בעלי לסתות רחבות עם מעט שיניים הבולטות כשהפה סגור, חוטם שפוך ובעלי עיניים וחוטם הבולטים, מבנה המתאים לראות מעל פני המים בעוד רוב הגוף חבוי בתוכו. מבנה זה הופך את האליגטורים לטורפים אורבים מוצלחים מאוד, אשר ניזונים מטרף מגוון בין חרקים ודגים קטנים עד לאיילים, דובים או פיתוניים ואף תנינים אחרים.
האליגטורים בניגוד לזוחלים אחרים מראים דאגה רבה לצאצאיהם והם מקננים בקני עשב גדולים ושומרים על הצעירים עד הבגרות.
מיון

תת-משפחה אליגטורים (Alligatorinae)
סוג Albertochampsa - נכחד
סוג אליגטור (Alligator)
מין אליגטור אמריקני (Alligator mississippiensis)
מין אליגטור סיני (Alligator sinensis)
סוג אלוגנתוסוכוס (Allognathosuchus) - נכחד
סוג Arambourgia - נכחד
סוג צרטוסוכוס (Ceratosuchus) - נכחד
סוג Chrysochampsa - נכחד
סוג Eoalligator - נכחד
סוג Hassiacosuchus - נכחד
סוג Hispanochampsa - נכחד
סוג Krabisuchus - נכחד
סוג Navajosuchus - נכחד
סוג Procaimanoidea - נכחד
סוג Wannaganosuchus - נכחד
You're My Heart, You're My Soul

"You're My Heart, You're My Soul" (בעברית: "את הלב שלי, את הנשמה שלי") הוא הסינגל הראשון של הצמד הגרמני מודרן טוקינג, שיצא כחלק מאלבום הבכורה שלו, The 1st Album. השיר יצא לאור ב-29 באוקטובר 1984 אך נכנס ל-40 העליונים בגרמניה ב-21 בינואר ונכנס לעשירייה הפותחת ב-28 בינואר 1985, כמעט 3 חודשים לאחר תאריך יציאתו המקורי. לאחר חמישה שבועות נוספים הוא הגיע למקום הראשון במצעד, ושהה במשך שישה שבועות במקום הראשון במצעד ובסך הכול 25 שבועות במצעד עצמו. הוא קיבל בסופו של דבר את תואר הזהב על מכירות של למעלה מ-250,000 בגרמניה. "You're My Heart, You're My Soul" נחשב לסינגל הנמכר ביותר של הצמד, עם מכירות של למעלה מ-8 מיליון עותקים.
"You're My Heart, You're My Soul" קיבל את תואר הזהב בצרפת על מכירות של למעלה מ-715,000 עותקים.
השיר הופץ מחדש ב-1998 בשם, "You're My Heart, You're My Soul '98", לקראת האיחוד של הצמד. הוא הצליח להימכר בלמעלה מ-500,000 עותקים בגרמניה.
רשימת השמעה

7" (Hansa 106 884) (BMG) 29.10.1984
"You're My Heart, You're My Soul" –‏ 3:48
"You're My Heart, You're My Soul (Instrumental Version)" – 4:01
12" (Hansa 601 496) (BMG) 29.10.1984
"You're My Heart, You're My Soul" –‏ 5:35
"You're My Heart, You're My Soul (Instrumental Version)" – 4:01
מיקומי שיא

|   ‏‏‏  מצעדים ודירוגים (1985)> מדינה |   ‏‏‏  מצעדים ודירוגים (1985)> מצעד |   ‏‏‏  מצעדים ודירוגים (1985)> מיקום שיא |   ‏‏‏  מצעדים ודירוגים (1985)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אירופה | אירופה הוט 100 | 1 |  |
|  גרמניה | GfK – טופ 100 | 1 |  |
|  דרום אפריקה | אנטרטיינמנט מוניטורינג אפריקה | 2 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 56 |  |
|  נורווגיה | VG-lista | 3 |  |
|  ספרד | PROMUSICAE | 2 |  |
|  פלנדריה | אולטראטופ 50 | 1 |  |
|  צרפת | SNEP | 3 |  |
|  שוודיה | סוורייטופליסטן | 3 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  גרמניה | GfK – טופ 100 | 2 |  |
|  דרום אפריקה | אנטרטיינמנט מוניטורינג אפריקה | 7 |  |
|  הולנד | מצעד 40 הסינגלים ההולנדיים | 27 |  |
|  הולנד | מצעד 100 הסינגלים ההולנדיים | 34 |  |
|  פלנדריה | אולטראטופ 50 | 7 |  |
|  צרפת | SNEP | 12 |  |
|  שווייץ | המצעד השווייצרי | 3 |  |
נתוני מכירות

| מקום | תארים | מכירות |
| --- | --- | --- |
| גרמניה (BVMI) | זהב | 500,000 |
| צרפת (SNEP) | זהב | 715,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1984 | תקליט 7 אינץ' • תקליט 12 אינץ' | הנסה • BMG |  |
You're My Heart, You're My Soul '98

You're My Heart, You're My Soul '98 הוא הסינגל הראשון של מודרן טוקינג שיצא מהאלבום השביעי שלו, Back for Good, והסינגל הראשון לאחר האיחוד שלו ב-1998. זוהי הגרסה המחודשת של המקור "You're My Heart, You're My Soul", שיצא ב-1984. "You're My Heart, You're My Soul '98" יצא ב-1998.
הוא הגיע למקום הראשון בהונגריה ונכנס לחמישייה הפותחת במספר מדינות כולל גרמניה, שווייץ, אוסטריה, צרפת ונכנס לעשירייה הפותחת במדינות אחרות כולל שוודיה ופינלנד. בגרמניה, השיר נכנס לעשירייה הפותחת ב-6 באפריל 1998, והגיע בשיאו למקום השני בשבוע שלאחר מכן. לאחר ששהה 10 שבועות בעשירייה הפותחת, הוא קיבל בסופו של דבר את תואר הפלטינה על מכירת למעלה מ-500,000 עותקים בגרמניה בלבד. בצרפת, הגיע השיר למקום השלישי בסופו של דבר וקיבל את תואר הזהב על מכירות של 250,000 עותקים.
You're My Heart, You're My Soul '98 > רשימת השמעה

CD-Single Hansa 74321 58884 2 (BMG) 16.03.1998
"You're My Heart, You're My Soul (Modern Talking Mix '98)" – 3:49
"You're My Heart, You're My Soul (Classic Mix '98)" – 3:41
CD-Maxi Hansa 74321 57357 2 (BMG) / EAN 0743215735724 16.03.1998
"You're My Heart, You're My Soul (Modern Talking Mix '98)" – 3:49
"You're My Heart, You're My Soul (Classic Mix '98)" – 3:41
"You're My Heart, You're My Soul (Modern Talking Mix '98 feat. Eric Singleton)" – 3:17
"You're My Heart, You're My Soul (Original Short Mix '84)" – 3:22
"You're My Heart, You're My Soul (Original Long Mix '84)" – 5:36
UK: Hansa Records 74321 60812 2
"You're My Heart, You're My Soul (Modern Talking Mix '98)" – 3:53
"You're My Heart, You're My Soul (Original Long Mix '84)" – 5:33
"You're My Heart, You're My Soul 1998 (Paul Masterson's extended mix)" – 7:15
BMG MT001
"You're My Heart, You're My Soul" (Paul Masterson extended mix)" – 7:15
"You're My Heart, You're My Soul" (Paul Masterson dub)" – 6:52
"You're My Heart, You're My Soul (Modern Talking Mix '98 feat. Eric Singleton)" – 3:15
"You're My Heart, You're My Soul (Original Long Mix '84)" – 5:36
You're My Heart, You're My Soul '98 > מיקומי שיא

|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  איסלנד | הפלייליסט | 14 |  |
|  אירופה | אירופה הוט 100 | 9 |  |
|  אירלנד | מצעד הסינגלים האירי | 8 |  |
|  גרמניה | GfK – טופ 100 | 2 |  |
|  הונגריה | Rádiós Top 40 | 1 |  |
|  ולוניה | אולטראטופ 40 | 10 |  |
|  פינלנד | המצעדים הפיניים הרשמיים | 8 |  |
|  פלנדריה | אולטראטופ 50 | 26 |  |
|  צרפת | SNEP | 3 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  גרמניה | GfK – טופ 100 | 21 |  |
|  ולוניה | אולטראטופ 40 | 47 |  |
|  צרפת | SNEP | 12 |  |
|  שווייץ | המצעד השווייצרי | 35 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | זהב | 25,000 |
| גרמניה (BVMI) | פלטינה | 500,000 |
| צרפת (SNEP) | זהב | 475,000 |
| שוודיה (GLF) | פלטינה | 30,000 |